Սակայն պարզվում է՝ Գարուշ Հովհաննիսյանի նշանակման հետ կապված՝ լուրջ խնդիր կա։ Ըստ տեսչական մարմնի կանոնադրության, դրա ղեկավարը պետք է վերջին 10 տարվա ընթացքում պետական կառավարման ոլորտում առնվազն 5 տարվա աշխատանքային ստաժ կամ վերջին 10 տարվա ընթացքում առնվազն 5 տարվա մասնագիտական աշխատանքային ստաժ ունենա։ Մասնագիտական ստաժ Գարուշ Հովհաննիսյանը չունի, իսկ աշխատանքային ստաժը 5-6 ամսով պակասում է պահանջվող չափից։ Այնպես որ՝ նրա նշանակումն օրենքի կոպտագույն խախտում է։ Սակայն ղեկավարությունն այնքան շատ է ցանկացել այս պաշտոնում տեսնել երիտասարդին, որ, անտեսելով օրենքի պահանջը, անցյալ շաբաթ արդեն Գարուշ Հովհաննիսյանին ներկայացրել են տեսչության կոլեկտիվին։ Ներկայացնողը եղել է առողջապահության նախարարի տեղակալ Տիգրան Սահակյանը՝ Գալուստ Սահակյանի որդին։ Ներքին աղբյուրից ստացված տեղեկություններով, Գարուշ Հովհաննիսյանի նշանակման վերաբերյալ հրաման դեռ չկա, բայց նա, հրամանագրված չլինելով, արդեն ինքն է գրավոր հրամաններ արձակում։